sumalatha 153 Views stock market
BSE
ముంబై : మనం బాగుపడడానికైనా, చెడిపోవడాని కైనా మన అలవాట్లే కారణమవుతాయి. అయితే చిన్న అలవాటే కదా అని మనం టేకిటీజీగా తీసుకోవద్దు. ఆ చిన్నదే రేపు పెద్దది అవుతుంది. అప్పుడు మనం ఇబ్బందిపడాల్సి వస్తుంది. అదేవిధం గా షేర్లు ఎంచుకునే విషయంలో కూడా మీరు జాగ్రత్తగా వ్యవ హరిస్తే జీవితంలో కోటీశ్వరులవుతారు. రీసెర్చ్‌ లేకుండా స్టాక్స్‌లో పెట్టుబడి పెడితే ఈ మధ్య స్టాక్‌ మార్కెట్లలో వస్తున్న అనూహ్య మైన అమ్మకాలు ఒత్తిడి ఇన్వెస్టర్లకు కంటిమీద కునుకులేకుండా చేస్తోంది. బడ్జెట్‌ ఎఫెక్ట్‌తో రోజుకు కనీసం 500స్టాక్స్‌ ఏడాది కనిష్టానికి దిగొస్తున్నాయి. ఇక మిడ్‌క్యాప్‌, స్మాల్‌క్యాప్‌ షేర్ల సంగతి ప్రత్యేకంగా  చెప్పాల్సిన అవసరం లేదు. అందుకే స్వీయ పరిశోధనతో పాటు నిపుణుల సలహాలు తీసుకుంటే కనీసం కొద్ది నష్టాలతో అయినా మనం బయటపడే అవకాశముంది. ఒక్కోసారి మనకు తెలియని పిసి జ్యుయెల్లర్స్‌, డిహెచ్‌ఎఫ్‌ఎల్‌, మన్‌పసంద్‌ బెవరేజెస్‌ వంటి ఉదంతాలు బయటపడి మన వాటిల్లో ఇరుక్కుని ఉంటే ఇక చేయగలిగిందేమీ లేదు. ఏడాది క్రితం రూ.600 ఉన్న డిహెచ్‌ఎఫ్‌ఎల్‌ షేరు ఇప్పుడు రూ.40కి చేరింది. ఇలాంటి షాక్స్‌ ఉంటాయి. అందుకే షేర్ల విషయంలో చాలా అప్రమత్తంగా వ్యవహరించి ఎంపిక చేసుకోవడం మంచిది. ఇవే కాకుండా ఎస్‌ బ్యాంకు, ఇండియా బుల్స్‌ హౌసింగ్‌ ఫైనాన్స్‌, టాటా మోటార్స్‌ వంటి ప్రముఖ కంపెనీల పరిస్థితీ ఇలానే ఉంది. పోర్ట్‌ఫోలియోలో ఎక్కువ స్టాక్స్‌, ఫండ్స్‌ వద్దు డైవర్సిఫికేషన్‌ ఉండాలనే మాట మనం చాలా సార్లు వింటూ ఉంటాం. అంటే రిస్కును తగ్గించు కునేందుకు వివిధ మార్గాలు వెతుక్కుంటాం. అయితే చాలా మంది చేసే పొరపాటు ఏంటంటే, తమ పోర్ట్‌ఫోలియోను అత్యధిక షేర్లు, మ్యూచువల్‌ ఫండ్స్‌తో నింపేస్తూ ఉంటారు. నిపుణుల విశ్లేషణ ప్రకారం ఓ మోడర్న్‌ పోర్ట్‌ఫోలియోలో 15-20కి మించి షేర్లు సరిపోతాయి. అది కూడా వివిధ రంగాలకు  చెందినవై ఉండాలి. మ్యూచువల్‌ ఫండ్స్‌కి కూడా రూల్‌ వర్తిస్తుంది. కొన్ని ఈక్విటీ బ్లూచిప్‌, కొన్ని ఎమర్జింగ్‌ మిడ్‌క్యాప్‌ ఫండ్స్‌, అతికొద్దిగా స్మాల్‌ క్యాప్‌ ఫండ్స్‌ పోర్ట్‌ఫోలియోలో ఉండడం మంచిది. హెల్త్‌ ఇన్సూరెన్స్‌ ముఖ్యం సాధారణంగా అధిక శాతం మంది దీన్ని పెద్దగా పరిగణలోకి తీసుకోరు. సిగ్నా అనే హెల్త్‌ ఇన్సూరెన్స్‌ సంస్థ ఈ మధ్య చేసిన సర్వేలో ఏం తేలింది అంటే, తమ రిటైర్మెంట్‌ కోసం దాచుకున్న సొమ్మును 40వ ఏటనే వైద్య ఖర్యులకు వినియోగించేస్తున్నారని తేలింది.
అంటే చాలా మంది హెల్త్‌ ఇన్సూరెన్స్‌ తీసుకోవడానికి అంతగా ఇష్టపడడం లేదు. ఒక్క అనారోగ్య సమస్య ఏళ్లకు ఏళ్లు కూడబెట్టుకున్న డబ్బంతా కరిగిం చేస్తుంది. అందుకే ఎలాంటి రెండో ఆలోచనా లేకుండా ముందుగా ఆరోగ్య బీమా తీసుకునే అంశాన్ని తప్పకుండా పరిశీలించాలి. టాక్స్‌ కోసం ఇన్సూరెన్స్‌ కొనొద్దు. ఏటా కోట్ల మంది జనాలు టాక్స్‌ తగించుకునేందుకు కోట్లరూపాయల ధనాన్ని ఇన్సూరెన్సుల కోసం ఖర్చుచేస్తున్నారు. నిజానికి ఇదిసరైన పద్ధతి కాదు. మన ఫైనాన్షియల్‌ కండిషన్‌, అవసరాలను దృష్టిలో పెట్టుకుని ఇన్సూ రెన్స్‌ తీసుకోవాలి, కానీ ఇలా పన్ను తగ్గుతుందని, ఇన్వెస్ట్‌మెంట్‌గా కూడా పనికొస్తుందనే ఉద్దేశంతో వీటిని కొనుగోలు చేయొద్దు. టర్మ్‌ ఇన్సూరెన్స్‌లో మనీ బ్యాక్‌ పాలసీలు వంటి వాటికి కూడా దూరం గా ఉండాలి. యూలిప్స్‌ వంటివి మరీ యంగ్‌ ఏజ్‌లో ఉన్నవాళ్లకు ఉపయోగపడతాయి. కానీ, అందనిరీ ఉపయెగపడవు. అందుకే ఇన్సూరెన్స్‌ను ఇన్వెస్ట్‌మెంట్‌ను టాక్స్‌ ప్లానింగ్‌ను మిళితంగా చేయకుండా దేనికి దాన్ని ప్రత్యేకంగా చూడాలి. ఉద్యోగాలు వదిలేసి సొంత వెంచర్స్‌, ఐబిఎం చేసిన తాజా పరిశోధన ప్రకారం ప్రతీ 100 స్టార్టప్స్‌లో కేవలం 10 మాత్రమే నిలదొక్కుకుని ఐదేళ్లు, ఆ పైన మనుగడను సాధిస్తాయి. మిగిలినవన్నీ మధ్యలో గాల్లో కలిసిపోతుంటాయి. దీనికి కారణం పటిష్టమైన రీసెర్చ్‌ లేకుండా స్టార్టప్‌ వ్యాపారాల్లోకి దిగి చేతులు కాల్చుకోవడమే. అధిక శాతం మంది వాంటర్‌ప్రెన్యూర్స్‌ కావాలనుకుంటారు కానీ, ఆంట్రప్రెన్యూర్స్‌ అవలేరు. వాంటర్‌ ప్రెన్యూర్స్‌, అంటే పారిశ్రామి కవేత్తలు కావాలని కలలుగనే వారు మాత్రమే. ఎంతటి కష్ట మొచ్చని నిలదొక్కుకునే మానసిక, ఆర్థిక స్థిరత్వం ఉన్నవాళ్లు ఇందుకోకి దిగాలి. అప్పులు పెంచుకోవద్దు. క్రెడిట్‌కార్డుల ఫ్రాడ్స్‌ ఈ మధ్య బాగా పెరిగిపోతున్నాయి. అందుకే బ్యాంకులు నుంచి వచ్చే ఎస్‌ఎంఎస్‌లను జాగ్రత్తగా చూసుకోవాల్సి ఉంటుంది. అజాగ్రత్తగా ఉంటే ఇరుక్కుపోతాం. మరో ముఖ్యమైన అంశం క్రెడిట్‌కార్డు ఛార్జీల గురించి. బ్యాలెన్స్‌ రోలోవర్‌ చేసుకుంటూ వెళ్లడం మనలో చాలా మందికి అలవాటు. దీనివల్ల నెలకు రెండు నుంచి మూడు శాతం వడ్డీగా చెల్లించడంతో పాటు లేట్‌ పేమెంట్‌ ఛార్జీలు రూ.500వరకూ కట్టాలి. ఇలా నెలనెలా కట్టుకుంటూ పోయే డబ్బును లెక్కగడితే మీరు బ్యాంకుకు ఎంతలేదన్నా ఏడాదికి 70-80శాతం వరకూ వడ్డీని చెల్లించాల్సి ఉంటుంది. అందుకే అప్పుల కుప్పను పేర్చుకోవద్దు. పెట్టుబడుల సంగతి అటుంచితే, ముందు అప్పులను సాధ్యమైనంత వరకూ తీర్చుకునే ప్రయత్నం చేయండి. ఇలాంటి జాగ్రత్తలు తీసుకుంటే రేపటి కోటీశ్వరులు మీరే.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/